**Amaliy mashg’ulot (3-semestr)**

**1-amaliy mashg’ulot**

**Mavzu: Boshlang’ich ta’lim pedagogikasining umumiy asoslari**

**Reja:**

1.Pedagogika fanining paydo bo‘lishi va rivojlanishi, fanining ob’ekti, predmeti, maqsad va vazifalari

2.Pedagogika fani va uning asosiy kategoriyalari.

3.Pedagogik fanlar tizimi.

**Mashg’ulotning borishi:**

**1-topshiriq. «Pedagogika fanini o‘rganish nima uchun zarur?» mavzusida erkin yozish topshirig‘i.**

*Topshiriq: «Pedagogika fanini o‘rganish nima uchun zarur?» mavzusida besh daqiqa mobaynida o‘z fikrlaringizni daftarga yozing.* O‘ylagan fikrlaringazni hech qanday to‘xtovsiz bayon eting.

Erkin yozish ustida ishlashga doir ko‘rsatma:

1. Talabalardan besh daqiqa mobaynida berilgan mavzu bo‘yicha o‘z fikrlarini yozish so‘raladi.

2. Besh daqiqa tugagach, vaqt tuganganligi ma’lum qilinadi. Biroq bir minut sukut saqlab turiladi. Chunki odatda eng yaxshi fikrlar inson tang holatda qolgan vaziyatda tug‘iladi.

3. Talabalardan ayrimlarining fikrlari tinglanadi. Uch-to‘rt talaba o‘z yozganlarini o‘qib bergach, o‘qituvchi qolgan talabalardan aytilganlariga o‘xshamaydigan fikr kimda bo‘lsa bildirishlarini so‘raydi.

**2-topshiriq.BLITS-SAVOLLARI:**

1. Ilmiy pedagogika nechanchi asrda yuzaga keldi?
2. Pedagogika fani nimani o‘rganadi?
3. Pedagogika fanining obyekti nima?
4. Pedagogika fanining obyektini belgalashda xilma-xil yondashuvlar ko‘zga tashlanadi. Bunday yondashuvlarga sizning munosabatingiz qanday?
5. Pedagogika fanining predmetini nima tashkil etadi?
6. Pedagogikaning tahliliy funksiyasi qanday vazifalarni bajaradi?
7. Pedagogikaning prognostik funksiyalariga nimalar kiradi?
8. .Pedagogikaning tashkiliy funksiyasi o‘z ichiga nimalarni qamrab oladi?

9.Pedagogikaning metodologik funksiyasi deganda nimani tushunasiz?

**3-topshiriq. Pedagogikaning asosiy kategoriyalarini o‘zlashtirishga doir muqobilini tanlab olish testi.**

1. Tarbiyalanuvchilarni nazariy bilim, amaliy ko‘nikma va malakalar bilan qurollantirish,

ularning bilish qobiliyatlarini o‘stirish va dunyoqarashlarini shakllantirishga

yo‘naltirilgan jarayon.

1. Muayyan aniq maqsad hamda ijtimoiy-tarixiy tajriba asosida yosh avlodni har tomonlama o‘stirish, uning ongi, xulq-atvori va dunyoqarashini tarkib toptirish jarayoni.
2. Ta’lim-tarbiya natijasida o‘zlashtirilgan va tizimlashtirilgan bilim, hosil qilingan ko‘nikma va malakalar hamda tarkib topgan dunyoqarash majmui.
3. Hayotiy faoliyat jarayoni va maxsus tarbiyaviy xatti-harakatlar ta’sirida inson rivojlanishining muhim shakli.
4. Tarbiyalanuvchining psixikasi va jismoniy taraqqiyotida bosqichma-bosqich va qonuniy o‘zgarishlarning sodir bo‘lishi.

A)ma’lumot V)ta’lim S) rivojlanish D) ma’lumot S) shakllanish

**4-topshiriq. Mavzuga oid 10 ta test tuzing.**