**10- amaliy mashg’ulot**

**Mavzu: Boshlang’ich ta’limda o’quvchilarning bilim,ko’nikma va malakalarini tashxis etish.**

**Reja:**

1. Ta’lim olganlikni tashxis etishning mohiyati
2. O’quv faoliyati natijalarini hisobga olish turlari,shakllari va metodlari.

**Mashg’ulotning borishi:**

**1-topshiriq. «O‘qituvchimiz bizni qanday baholar edi?» mavzusida erkin yozish topshirig‘i**

Topshiriq: «O‘qituvchimiz bizni qanday baholar edi?» mavzusida besh daqiqa mobaynida o‘z fikrlaringizni daftarga yozing. O‘ylagan fikrlaringizni hech qanday to‘xtovsiz bayon eting.

Erkin yozish ustida ishlashga doir ko‘rsatma:

1. Talabalardan besh daqiqa mobaynida berilgan mavzu bo‘yicha o‘z fikrlarini yozish so‘raladi.

2. Besh daqiqa tugagach, vaqt tugaganligi ma’lum qilinadi. Biroq bir minut sukut saqlab turiladi. CHunki odatda eng yaxshi fikrlar inson tang holatda qolgan vaziyatda tug‘iladi.

3. Talabalardan ayrimlarining fikrlari tinglanadi. Uch-to‘rt talaba o‘z yozganlarini o‘qib bergach, o‘qituvchi qolgan talabalardan aytilganlariga o‘xshamaydigan fikr kimda bo‘lsa bildirishlarini so‘raydi.

**2-topshiriq. Ta’lim olganlikni tashxis etishning tarkibiy qismlarini o‘zlashtirilishiga doir blits-so‘rov savollari**

1. Didaktik jarayonda tashxis deganda nima tushuniladi?

2.Ta’lim olganlikni tashxis etishning o‘quvchilarning bilim, ko‘nikma va malakalarini an’anaviy tekshirish va baholashdan farqi nimada?

3. Tashxis etish jarayonining tarkibiy qismlariga nimalar kiradi?

4. Nazorat deb nimaga aytiladi?

5. O‘quvchilarning bilim, ko‘nikma va malakalarini aniqlash, o‘lchash, baholash nimadeb ataladi?

6. Tekshirish deganda nima tushuniladi?

7. Aniqlash va o‘lchash nima deb ataladi?

8. Tekshirishning qanday bo‘g‘inlari (zvenolari) mavjud?

9. Baholash deb nimaga aytiladi?

10. Baho deb nimaga aytiladi?

11. O‘quv faoliyatini hisobga olish deganda nima tushuniladi?