**11- amaliy mashg’ulot**

**Mavzu: O’quvchilarning bilim, ko’nikma va malakalarini nazorat qilish turlari, shakli, metodlari**

**Reja:**

1.O’quvchilarning bilim, ko’nikma va malakalarini nazorat qilish shakllari

2.O’quvchilarning bilimini nazorat qilish turlari va metodlari

**Mashg’ulotning borishi**

**1-topshiriq. «O‘quvchilarning o‘quv faoliyatini nazorat qilish turlari, shakl va metodlari» mavzusidagi chalkashtirilgan mantiqiy zanjirlar ketma-ketligi**

1) og‘zaki; 2) test; 3) uy vazifasi; 4) ommaviy; 5) o‘z-o‘zini nazorat qilish; 6) yozma; 7) individual; 8) amaliy: 9) joriy; 10) aralash; 11)oraliq; 12)guruhli; 13)yakuniy

Topshriqni bajarishga doir ko‘rsatma:

3) chalkashtirilgan holda berilgan ta’lim metodlari bilan tanishing;

4) metodlarni jadvalda ko‘rsatilganidek, mos ustunga yozib chiqing.

|  |  |  |
| --- | --- | --- |
| Nazorat turlari | Nazorat shakllari | Nazorat metodlari |
|  |  |  |

**2-topshiriq. O‘quvchilarning bilim, ko‘nikma va malakalarini nazorat qilishga doir muammoli vaziyatlar**

Quyidagi muammoli vaziyatlar bilan tanishing va ularning yechimini toping.

**1-muammoli vaziyat**. Siz ishlaydigan kollejdagi bir nechta o‘quvchiga o‘zingiz o‘tayotgan fandan 1-semestr bo‘yicha baho qo‘ymadingiz. Biroq o‘quv yili yakunida jurnalda mazkur o‘quvchilarga baho qo‘yilganining guvohi bo‘ldingiz. Siz o‘quv ishlari bo‘yicha direktor o‘rinbosariga uchrashdingiz. O‘quv ishlari bo‘yicha direktor o‘rinbosari ularga bahoni guruh rahbari qo‘yib yuborganini aytdi. Mazkur vaziyatda siz qanday yo‘l tutgan bo‘lardingiz?

**2-muammoli vaziyat.** Geografiya darsiga har doim tayyor bo‘lib keladigan Sunnatni o‘qituvchi doskaga chaqirdi. Biroq u tayyor emasligini aytdi. O‘qituvchi unga ikki baho qo‘ydi. Sunnat indamasdan joyiga o‘tirdi. Sunnatning uch kun oldin buvisi vafot etgan edi, shuning uchun u darsga tayyorlana olmagan edi. Siz sababini bilgan va bilmagan holatda tutishingiz mumkin bo‘lgan vaziyatni sharhlang.

**3-muammoli vaziyat.** Sergeli tumanidagi 268-maktabning biologiya fani o‘qituvchisi «Ma’naviyat va ma’rifat ishlari bo‘yicha direktor o‘rinbosari» bo‘lganligi uchun darslarni ham vaqtida o‘ta olmas edi. Darslarni o‘tgan vaqtida ham o‘quvchilarning bilim, ko‘nikma, malakalarini nazorat qilib bormasdi. O‘quv yilning birinchi choragi tugab, o‘quvchilar ta’tilga chiqishganida o‘qituvchi ularning choraklik baholarini qo‘yib qo‘ygandi. II chorak boshlangach o‘quvchilar sinf rahbarlaridan biologiya fanidan qo‘yilgan baholarni eshitib hayratlanib qolishdi. Chunki baholar o‘quvchilar tomonidan olinmagan edi.

1. O‘qituvchi to‘g‘ri ish qilgan deb o‘ylaysizmi?

2.O‘qituvchi ta’lim olganlikni tashxislashning qaysi tamoyillarini buzgan?

3. O‘qituvchining o‘quvchilarni o‘quv faoliyatini bunday nazorat qilishi ularning bilim olishlariga salbiy ta’sir ko‘rsatadimi?